BCPG บวก 3.10% หลังเข้าลงทุนโครงการโรงไฟฟ้า Geothermal
BCPG บวก 3.10% หลังเข้าลงทุนโรงไฟฟ้าพลังงานความร้อนใต้พิภพในอินโดฯ 3 โครงการ ล่าสุด ณ เวลา 11.52 น. ราคาอยู่ที่ 13.30 บาท บวก 0.40 บาท หรือ 3.10% สูงสุดที่ 13.40 บาท ต่ำสุดที่ 13.00 บาท มูลค่าซื้อขายที่ 342.80 ล้านบาท โบรกฯ แนะ “ซื้อ” ชูเป้า 15 บาท คาดโครงการโรงไฟฟ้า Geothermal สร้างกำไร 700 ลบ. ในปี 60
27 เม.ย. 2560

ผู้สื่อข่าวรายงานว่า ราคาหุ้นบริษัท บีซีพีจี จำกัด (มหาชน) หรือ BCPG ณ เวลา 11.52 น. ราคาอยู่ที่ 13.30 บาท บวก 0.40 บาท หรือ 3.10% สูงสุดที่ 13.40 บาท ต่ำสุดที่ 13.00 บาท มูลค่าซื้อขายที่ 342.80 ล้านบาท

ด้านบล.กสิกรไทย ระบุในบทวิเคราะห์ฯแนะ “ซื้อ” BCPG ปรับเพิ่มราคาเป้าหมายเป็น 15 บาท จาก 13 บาท เพื่อสะท้อนมูลค่าเพิ่มจากโครงการโรงไฟฟ้า geothermal 3 โครงการ ที่ BCPG ได้เซ็น share purchase agreement (SPA) ไปเมื่อวันที่ 25 เม.ย. ซึ่งหลังจากการเข้าซื้อ BCPG จะถือหุ้น 20% ในโครงการ Wayang Windu และ 17.3% ในโครงการ Salak &amp; Darajat ซึ่งคิดเป็น 157.6 MWe ซึ่งจะทำให้กำลังการผลิตไฟฟ้าของ BCPG เพิ่มขึ้น 2 เท่าตัว และคาดว่าสร้างกำไรได้ 700 ลบ. ในปี 2560 และ 1.0-1.1 พันลบ. ในปี 2561-62
โดยชอบ BCPG และเลือกเป็น top pick เนื่องจากหลังการเข้าซื้อโรงไฟฟ้านี้ จะทำให้ PER ปี 2560 ลดลงมาอยู่ที่เพียง 10.7 เท่า เทียบกลุ่มที่ 18.6 เท่า ในขณะที่คาดว่า BCPG จะมีกำไรปี 2560 เติบโตได้ 55.1% ซึ่งดีกว่าค่าเฉลี่ยกลุ่ม และมี dividend yield สูง ที่ 5.1% เทียบกลุ่มที่เพียง 2.6% เท่านั้น